section_heading: Izbor Hello, Dolly!
paragraph_text: Redatelj je želio odabrati glazbu koja je u suprotnosti s futurističkim izgledom filma. Isprva je razmišljao o swing glazbi francuskih tridesetih godina, ali ista ideja bila je osnova animiranog filma Trojke iz Bellevillea, objavljenog 2003. godine (tijekom snimanja WALL•E-a). Onda se redatelj odlučio za broadwayski mjuzikl. Pjesma koja ga je potaknnula u Hello, Dolly! (mjuzikl redatelja Genea Kellyja iz 1969., u kojem glume Barbra Streisand i Walter Matthau) bila je pjesma "Put on Your Sunday Clothes", koju je u filmu izveo Michael Crawford. Stihovi ove pjesme počinju riječima "Out there" ("Tamo vani"), prema redatelju to je bio idealan incipit za filmski set u svemiru. Još jedna pjesma privukla je redateljevu pažnju: "It only takes a moment", romantična tema filma. Pokazujući EVE scenu vezanu uz ovu pjesmu WALL•E ima priliku reći "volim te" čak i ako ne zna govoriti.